Разбира се, за сравнително елементарни устройства би могло да бъде достатъчно производителят само да документира (във вид на писмени инструкции) конфигуриращия интерфейс за продукта им. Но очевидно, ще е по-добре сравнително сложни устройства, съдържащи немалък обем информация, да притежават необходимото програмно осигуряване (plug-in), което да може да работи „вътре” в инструментите за мрежово интегриране. За тази цел програмното осигуряване също трябва да е базирано на избраната мрежова операционна система.